4

ISIGIDIMI SAMAXOSA, MAY 1, 1881.

Akayi kubuya nganeno ngokuteta nge Pesheya kwe Nciba, kuba noko kubekiweyo ukuba u Rulumente wenze kona izinto ezinempumelelo, ubuze ukuba kungako indoda engakangela kwelo cala lelizwe na linamaqela abantsundu abafayo yindlala, itsho ukuti lomsebenzi unempumelelo na? Isimo selozwe sangoku sibi kunesokuqala.

Aye ngawantonina amadinga awenziwa yile Rulumente ukungena kwayo? Yatabatela pezu kwayo ukuba iya kulungisa izinto ezimalunga nabantu aba ntsundu, baze nelizwe balinike uxolo. Ilizwe malitembele “kum,” watsho u Mr. Sprigg “amaxesha alo azayo ayeya kuba ngawo lwonwabo,” inkosi zaziza kupeliswa kumiswe imikosi enesigxino, imfundiso yaba ntsundu esikolisayo, neyabamhlope ikatalelwe; kunganyulelwa ezihlalweni zobu mantyi amadoda angama'rau, ezondawo zaziya kuhlalwa ngabazifaneleyo, nabapumelele uviwo (examination). Onke ke la ngamadinga awenziwayo ngu Mr. Sprigg, uya buza ke ukuba kuko nelinye na elenziwayo. Kuko inkosi ezapeliswayo na? Hai, zinamandla ngoku angapezu kwa wangapambili. U Mr. Sprigg waya epete umnqwazi ngesandla—oko kuku gqiba—kucela enye inkosi entsundu ukuba mayinyanzele enye ukuba yenze uxolo. Kuko nelinye na elilimbi idinga elenziwayo. Akana kuteta nto ngobu ganga bama Ngesi obungabonakaliswa kuba inteto yake ingasokupelela kulondlu ye Parlamente, kodwa umntu makakangele kwizinto ezenzeke kwezi nyanga zintandatu zigqitileyo. Aba Ntsundu banezixobo ngokunga pezulu, kwanezilunge ngapezulu kwabaka banazo. Lamadoda mahlanu ayi Rulumente antywilisele ilizwe egazini nase mbujisweni. Ke lixesha lokuba i Parlamente iyipicote lento ngokukulu.

Kwi Parlamente egqitileyo u Mr. Sprigg walifumana iqela elikulu elamxasa ngokuti Abesutu mabahlutwe izix’obo zabo; waza wati, njenge simo sake akomelezwa luninzi oluvumelana naye, wabandezela.

Wati ke u Mr. Sprigg wacinga ukuba lixesha elilungileyo lokuba akolise abo baxasi bake, ngokujika anyanzelise okunie, esiti Abesutu, waza ke ngokunjalo waya e Pitsweni (intlanganiso) ya Besutu, wabaxelela ukuba lomteto uza kufakwa kubo. Ukususela kulomhla kude kuzokuba namhlanje, kwabako inkatazo noku pitizela kodwa. Ke kuka futi u Mr. Ayliff esiti kuko pakati kwabantsundu iqinga lokwenza ingozi, ekukade liyilwa ngabo, waza no Mr. Sprigg wati kubo isizeka bani sale mfazwe yase Lusutu asi sesokuba kwahlutwa imipu. Yiyipina ke imibonisa yokuba abantsundu bebeyila iqinga, ezisiweyo ngoku kulendlu ye Parlamente?

Umongameli we Micimbi yabantsundu ubeleseshe ingxelo ezitile, kodwa yena u Mr. Ayliff eyindoda endala yamacala angase Maxoseni, ebefanele ukwazi ukuba imantyi ingayifumana nokuba yiyipina ingxelo eyifunayo kumntu ontsundu. Ute ke u Mr. Merriman angaxela yena imbangi yokuba u Sprigg engenzanga nto kwelo qinga. Kungenxa yokuba kwakungeko nto iliqinga iyilwayo ngabantu abantsundu, ngenxa yokuba nanyakamnye (1879) Abesutu babe xolile besebenza imisebenzi yenkutalo ngangokude u Mr. Sprigg ngokweke angqine ukuba baxolile Abesutu. Kakade inkosi zaba ntsundu zazinga koliswanga kukuba amandla azo atyibilike emke kuzo; kodwa u Rulumente uwongezelele amandla azo ngoku ngale miteto yake ilukuni. Amapepa apambi kwabo ukususela kumnyaka we 1873 kude kube ngu 1879 abonasa ukuba u Masupa ube seletabate indlela zokuwutobela umteto, wada wenza u Mr. Sprigg ote ngezenzo zake wavusa umoya wobu mpi ngaku Masupa. U Mr. Sprigg wayilibala kangakanana lendawo yokuba Abesutu bayila iqinga ngangokuba abaxelele ukuba *baxolile.* Ngu Mr. Upington (Attorney General) owafumanayo ukuba “bazintshaba zabo ngemvelo,”—waye nokwazi okwakungeko kwamanye amalungu e Rulumente. Inteto zika Mr. Sprigg zizo ezabanga isipitipiti ngapezu kwayo

yonke into engaba yabalwa kwi pepa eli *Cape Argus* nento ezingaba zatetwa liqela elino Mr. Merriman. Amazwi e Colonial Secretary (u Mr. Sprigg) ayenge ngawo amazwi angento anje ngawaba bali bamapepa endaba. Ayenga mazwi endoda enikezelwe ukuba ipate i Rulumente yelizwe.

Isicelo esibekekileyo, nesitobekileyo, nesibanga usizi sa Besutu, kwatiwa *yimfeketo.* Nguwo lowo ke umvuzo owafunyanwa nga Besutu ngokwenza izinto ezingomteto. Babengafanele na Abesutu ukuba kube nzima ukuvisisana nabo emveni kwenteto ezinje.

U Mr. Upington ute, uya kanyela ukuba i Rulumente inengxelo engazivelisanga kulondlu ye Parlamente, wati ingavela nokuba yiyipina indoda kwabo baxasa u Mr. Scanlen, engati kuko nentwana encinane yengxelo efihliweyo kumalungu e Parlamente.

Mininzi imiqondiso ebonakalisiweyo ukuba amagosa anje ngemantyi anamaxala amakulu malunga nokuhlutwa kwezixobo, kodwa lomaxala abe yintonina ke? I Ruluneli u Sir B. Frere naye waye xalile. Imbangi yemfazwe inye, kukuba i Rulumente ingazange ibe naye namnye umntu oyixasa ngoxolo ekuhambiseni kwayo umteto. Kwaku kutobela umteto na maxa ipepa lendaba eliyi “*Cape Argus*” lalisiti ku Besutu ukugalela ‘ ityefu ’ emaquleni abo kungenzakalisa imikosi ya Belungu.

Kwakukukutobela umteto na ukuxelela imikosi yase Mlungwini amatuba abangati ngawo bashiye ukwenza imfanelo zabo. Ngokuti ku Besutu bangati bezingisile ekulweni yada yabuya yahlangana i Parlamente, bangafumana indawo zoxolo ezingapezulu ngokulunga.

Wagqitela ke encwadini eyabalwa ngu Mr. Mabille (umfundisi wase Lusutu) kwi *“Cape Argus*” eyayisiti Abesutu ubafundise imfanelo zabo. Ezo mfanelo zabo abafundise zona zezokuba basunduzane nabamhlope ngamagxalaba. U Mr. Mabille wateta ngentsizana ezimnyama ezideliweyo zase Lusutu! Benziwe ntsizana yintonina? Badelwe kanjako ngubanina? Makake ayibeke bucala indlela awaliteta ngayo elozwi; ngoku kweso sihlalo akuso uya lipinda. Abantu abantsundu beli lizwe bazintshaba ngemvelo zomhlope. Makake ayingene yonke lonto. Abesutu bangaba hlobo nokuba bazintshaba zomhlope na, ama Gcaleka, ama Ngqika, naba Tembu bangaba hlobo babamhlope na, anyukele kuma Griqua nama Korana, bangaba hlobo bomhlope na? Sisipina isizwe esisaseleyo sabantsundu esingalwanga nesizwe esimhlope esi kweli lizwe.

U Mr. Sprigg ute emva kokuba engene umzuzu omkulu ekucaluleni izinto zamaxesha agqitileyo, ute umteto woku londoloza uxolo, oko kukuti wokuhlutwa izixbbo, asingoka Sir Bartie Frere, ngowake, kanjalo nokuba abantsundu baya wutanda umteto wotshiso. Wavuma ukuba umteto wokulondolozwa kwoxolo nguwo kanye obange imfazwe e Lusutu, kodwa imantyi no Colonel Griffith bati wawu nokwenziwa, ukuba ute wacondotyezelwa ngokulumka nange ngqondo. Wati akuva ukuba u Morosi ubulewe, wamxelela ukuba akusokuba kade ukuba ukuhlutwa kwezixobo kubeko e Lusutu. Konke okwenziweyo kwenziwa ngokulumka nencwadi akalazelwa ngazo bekunga fanele ukuba njalo kuba ingxelo zazo wazivelisa ngokwaneleyo kulomalungu e Parlamente. Ute ke umanyano lwa Besutu lwandile nemfazwe le ihle ngolo lumanyano. Wati akuhlangana no Major Elliot, no Capt. Blyth no Mr. Brownlee e Qonce, wabafumana bonke bevumelana nokuhlutwa kwe zixobo, kodwa u Mr. Brownlee wati makuqalwe ngama Mpondo. Ufunde incwadi yocingo evela ku Mr. Schermbrucker ute akuyiva u Mr. Orpen wati ayinanyaniso kanye.

Ucapule ezincwadini zika Col Griffith ezazingenanto yimbi ngapandle kwezikalazo zokuba ipepa lendaba eli shicilelwa e Lusutu laba nezaziso zentlanganiso yemitandazo; nokuba u Rev. *Mr*. Jousse umfundisi wase Thaba Bosigo wanika umntu ontsundu umpu, wamyala ukuba anga-